Tipaza (mwanzoni ilifahamika kama Tefessedt lugha ya Chenoua-Berber: Bazar, ⴱⴰⵣⴰⵔ) ni eneo kuu la Jimbo la Tipaza, Algeria. Wakati wa utawala wa Kiroma, ilifahamika kwa jina la Tipasa. Mji huo wa kisasa ulianzishwa mnamo mwaka 1857, na unatambulika zaidi kwa uwepo wa mabaki ya majengo ya kale pamoja na mchanga wa fukwe za bahari. Tipasa, kama ilivyokua ikifahamika, ilikua sehemu ya biashara za watu wa jamii ya Punic wakati wa utawala wa Roma. Baadaye iligeuzwa na kuwa koloni la kivita chini ya utawala wa Kiroma ikiongozwa na Mfalme wa kipindi hicho Claudiu kwa lengo la kuchukua utawala wa falme ya Mauritania. Baadaye ikageuzwa kuwa manispaa na kupewa jina la Colonia Aelia Tipasensis, ambayo ilifikia idadi ya wakazi 20,000 katika karne ya nne, na hii ni kwa mujibu wa Stéphane Gsell. Mji huu una umuhimu mkubwa kama eneo lililochangia kukuwa kwa dini ya kikristo wakati wa kuishia kwa utawala wa Kirumi. Tipasa iliharibiwa na ..Vandals.. miaka ya 430, lakini iliundwa upya wakati wa utawala wa Byzantine karne moja baadaye. Mwishoni mwa karne ya saba, mji huo uliharibiwa na majeshi ya ..Umayyad Caliphate.. na kubakia magofu.